CELEX: 52017PC0539
Language: hu
Date: 2017-09-20
Title: Módosítás a következőre irányuló függőben lévő javaslathoz: rendelet az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendeletnek és a 648/2012/EU rendeletnek a központi szerződő felek engedélyezésére vonatkozó eljárások és az érintett hatóságok, valamint a harmadik országbeli központi szerződő felek elismerésére vonatkozó követelmények tekintetében történő módosításáról (a Bizottság EMIR II javaslata)

EURÓPAI BIZOTTSÁG
            Brüsszel, 2017.9.20.
            COM(2017) 539 final
            2017/0136(COD)
            Módosítás a következőre irányuló függőben lévő javaslathoz:
            rendelet az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendeletnek és a 648/2012/EU rendeletnek a központi szerződő felek engedélyezésére vonatkozó eljárások és az érintett hatóságok, valamint a harmadik országbeli központi szerződő felek elismerésére vonatkozó követelmények tekintetében történő módosításáról (a Bizottság EMIR II javaslata)
            
               
         
         
            
               INDOKOLÁS
            
            
            
               
                  A Bizottság 2017. június 13-án rendeletjavaslatot terjesztett elő az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendeletnek és a 648/2012/EU rendeletnek a központi szerződő felek engedélyezésére vonatkozó eljárások és az érintett hatóságok, valamint a harmadik országbeli központi szerződő felek elismerésére vonatkozó követelmények tekintetében történő módosításáról (a Bizottság EMIR II javaslata [COM (2017) 331 final]).
               
               
                  A javaslat célja, hogy a további piaci integráció, a pénzügyi stabilitás és az egyenlő versenyfeltételek érdekében a központi szerződő felekre vonatkozó hatékonyabb és következetesebb felügyeleti rendszerrel lássa el a tőkepiaci uniót. A javaslat biztosítani kívánja többek között a központi szerződő felek felügyeletéért felelős illetékes nemzeti hatóságok és a tagállami pénznemekért felelős központi bankok szoros együttműködését. Ennek megfelelően a javaslat az Európai Értékpapírpiaci Hatóságon (ESMA) belül létrehozna egy új szervet, a központi szerződő felekkel foglalkozó ügyvezető testületet, amely általánosságban a központi szerződő felekkel kapcsolatos feladatok ellátásáért, konkrétan pedig az uniós és a harmadik országbeli központi szerződő felek felügyeletéért felelne. A központi szerződő felekkel foglalkozó ügyvezető testület állandó tagokból és az érintett központi szerződő felek tekintetében illetékes tagokból állna. Az állandó tagok közé tartozik a központi szerződő felekkel foglalkozó ügyvezető testület vezetője és két független igazgató, akik függetlenül és objektíven, az Unió egészének érdekében járnak el. Az érintett központi szerződő felek tekintetében illetékes tagok közé a központi szerződő fél székhelye szerinti tagállamnak a 648/2012/EU rendelettel összhangban kijelölt nemzeti illetékes hatóságának képviselője, továbbá az érintett kibocsátó központi bank(ok) képviselője tartozik. A javaslat emellett megerősíti az ESMA kollégiumokban betöltött szerepét is: előírja, hogy a központi szerződő felekkel foglalkozó ügyvezető testület állandó tagjai vegyenek részt a központi szerződő felek 648/2012/EU rendelet szerinti kollégiumi ülésein, amelyeket a javaslat értelmében a központi szerződő felekkel foglalkozó ügyvezető testület vezetője elnökölne és igazgatna.
               
               
                  A jelen dokumentum célja a Bizottság EMIR II javaslatának kiegészítése. Annak az intézkedéscsomagnak a része, amely az európai felügyeleti hatóságok rendszerének működését javítva fokozni kívánja az uniós pénzügyi piacok felügyeletét. A jelen dokumentum konkrét célja, hogy egy további feladatot bízzon a központi szerződő felekkel foglalkozó ügyvezető testületre. Erre a kiegészítésre azért van szükség, mert a központi szerződő felekkel foglalkozó ügyvezető testület tényleges létrehozására már az európai felügyeleti hatóságok közelgő reformja előtt sor kerül.
               
            
            
               
            
            
               Az európai felügyeleti hatóság (Európai Értékpapírpiaci Hatóság) létrehozásáról szóló 1095/2010/EU rendeletnek és a 648/2012/EU rendeletnek a központi szerződő felek engedélyezésére vonatkozó eljárások és az érintett hatóságok, valamint a harmadik országbeli központi szerződő felek elismerésére vonatkozó követelmények tekintetében történő módosításáról szóló európai parlamenti és tanácsi rendeletre irányuló bizottsági javaslat [COM(2017)331 final] 7. pontjában a 44b. cikk (1) bekezdését a következő -a) ponttal kell kiegészíteni:
            
            
            
               „-a)
                     a központi szerződő felekkel kapcsolatos döntéshozatal és intézkedés ezen rendelet 17., 19., 29., 29a. és 30 cikke tekintetében;”.